reliance jio extends prime membership scheme up to 31 march 2019
జియో ప్రైమ్‌.. మరో ఏడాది కొనసాగింపు...!
జియో వినియోగదారులకు శుభవార్త. మార్చి 31తో గడువు ముగియనుండగా... మరో ఏడాది పాటు ఉచితంగా సేవలను కొనసాగించాలని నిర్ణయించింది.
TNN | Updated:
Mar 31, 2018, 08:48PM IST
జియో వినియోగదారులకు శుభవార్త. మార్చి 31తో జియో ప్రైమ్ గడువు ముగియనుండగా... మరో ఏడాది పాటు ఉచితంగా సేవలను కొనసాగించాలని జియో నిర్ణయించింది. ప్రస్తుత జియో ప్రైమ్ వినియోగదారులందరికీ.. వచ్చే ఏడాది మార్చి 31 వరకు ఇప్పుడున్న ఆఫర్లన్నీ కొనసాగనున్నాయి. రేపటి నుంచి (ఏప్రిల్ 1) కొత్త కనెక్షన్ తీసుకోవాలనుకునేవారు మాత్రం రూ.99 చెల్లించి జియో మెంబర్‌షిప్ తీసుకోవచ్చు.
ఇప్పటికే జియో వాడుతున్నవారు మై జియో యాప్‌లోకి వెళ్లి.. 12 నెలలపాటు ఉచితంగా అందించనున్న 'కాంప్లిమెంటరీ మెంబర్‌షిప్' పట్ల ఆసక్తి చూపితే చాలు.. రానున్న ఏడాదిపాటు జియో ప్రైమ్‌ ద్వారా ఇప్పుడు పొందుతున్న సదుపాయాలను ఉచితంగా పొందొచ్చు. కొత్తగా చేరుతున్నవారు రూ.99 చెల్లిస్తే ఏడాదిపాటు ప్రైమ్ సేవల్ని పొందడం వీలవుతుంది.